PARLAMENT FEDERACIJE BOSNE I HERCEGOVINE

ZASTUPNIČKI DOM DOM

ZASTUPNICA SANELA PRAŠOVIĆ GADŽO

ZASTUPNIK IRFAN ČENGIĆ

(PRIJEDLOG)

Rezolucija o javnom interesu za funkcioniranje Javnog radiotelevizijskog servisa Bosne i Hercegovine - BHRT

Sarajevo, ožujak 2022.godine

***Pod pretpostavkom*** *da je javni interes svih građana Bosne i Hercegovine da javni servisi ispune svoju osnovnu zadaću javnih servisa i plasiranjem raznovrsnih i vjerodostojnih informacija istinski informiraju javnost o političkim, ekonomskim, društvenim, zdravstvenim, kulturnim, obrazovnim, znanstvenih, vjerskih, ekoloških, sportskih i drugih događanja, poticati demokratske procese, osigurati primjereno praćenje vijesti o aktualnostima, informativnim, kulturno-umjetničkim, obrazovnim, dječjim, sportskim i zabavnim programima, te da su najkvalitetniji programi dostupni javnosti u Bosni i Hercegovini*

***Zabrinuti*** *za funkcioniranje Javnog RTV servisa Bosne i Hercegovine - BHRT-a i ispunjavanje temeljnih zadataka javnog servisa*

***Poštujući*** *ustavne nadležnosti svih razina vlasti u Bosni i Hercegovini i obveze propisane zakonima koje je Parlamentarna skupština Bosne i Hercegovine usvojila u ovoj oblasti.*

***Pozivajući*** *se na međunarodne standarde i međunarodne dokumente zajamčene slobode govora, objektivnog, neovisnog i istinitog informiranja javnosti, te zadaću širenja društveno važnih informacija koju obavlja javni servis Bosne i Hercegovine, ukazujemo na činjenicu da posebna je zadaća ne proizvoditi i distribuirati programske sadržaje koji nemaju komercijalnu, nego visoku društvenu vrijednost****.***

***Vodeći*** *se interesima, potrebama i pravom građana da imaju javni servis koji će zadovoljiti njihove potrebe u skladu s temeljnom zadaćom javnog RTV sustava,*

Zastupnički dom Parlamenta Federacije Bosne i Hercegovine donosi:

**Rezoluciju o javnom interesu za funkcioniranje Javnog radiotelevizijskog servisa Bosne i Hercegovine - BHRT**

* Pozivamo Vijeće ministara Bosne i Hercegovine i Parlamentarnu skupštinu Bosne i Hercegovine da osiguraju dosljednu primjenu Zakona o javnom RTV sustavu Bosne i Hercegovine (Službeni glasnik Bosne i Hercegovine br. 78/2005, 35 /2009, 32/2010, 51/2015 i 25/2016) na području cijele države Bosne i Hercegovine.
* Pozivamo nositelje sudske vlasti da u najkraćem mogućem roku riješe sporove koji proizlaze iz nepoštivanja zakonskih odredbi Zakona o Javnom radiotelevizijskom sustavu Bosne i Hercegovine.
* Zastupnički dom Parlamenta Federacije Bosne i Hercegovine nalaže Poreskoj upravi Federacije Bosne i Hercegovine, dajući navedenoj instituciji smjernice za rad i postupanje u vezi pitanja ove Rezolucije, kako bi se osigurao neometan rad i pristup transakcijskim računima Radio-televiziji Bosne i Hercegovine, jer je navedeno od javnog interesa za građane Bosne i Hercegovine, sve do završetka sudskog spora sa Radio Televizijom Republike Srpske koja prikuplja pristojbu u Republici Srpskoj i u Brčko distriktu BiH, i koja od 2017. godine ne uplaćuje pristojbu BHRT-u u skladu sa zakonom, te sve dok Vijeće ministara Bosne i Hercegovine ne osigura dosljednu primjenu Zakona o Javnom radio-televizijskom sistemu Bosne i Hercegovine na teritoriji cijele države Bosne i Hercegovine.
* Zastupnički dom Parlamenta Federacije Bosne i Hercegovine poziva Ured visokog predstavnika u Bosni i Hercegovini i međunarodnu zajednicu da ispunjavaju svoje obaveze iz Općeg okvirnog sporazuma za mir u Bosni i Hercegovini u dijelu koji se odnosi na sadržaj i ove Rezolucije, te da osiguraju programe podrške razvoja javnog Radio-televizijskog servisa Bosne i Hercegovine - BHRT.
* Pozivamo zakonodavnu i izvršnu vlast entiteta Republika Srpska da provodi Zakon o javnom radio-televizijskom sustavu Bosne i Hercegovine, te da osigura da Radio-televizija Republike Srpske ispunjava svoje obveze prema BHRT-u u skladu sa zakonom.